ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์และวิธีการอนุญาตให้ใช้คลื่นความถี่สำหรับการให้บริการโทรทัศน์ในระบบดิจิตอลพ.ศ. ๒๕๕๖ โดยที่เป็นการสมควรกำหนดหลักเกณฑ์และวิธีการอนุญาตให้ใช้คลื่นความถี่สำหรับการให้บริการโทรทัศน์ในระบบดิจิตอลเพื่อให้ผู้ประสงค์จะใช้คลื่นความถี่เพื่อประกอบกิจการได้ทราบล่วงหน้าเกี่ยวกับคุณสมบัติของผู้ขอรับใบอนุญาตวิธีการขอรับใบอนุญาต หลักเกณฑ์ในการออกใบอนุญาตเอกสารหลักฐานหรือข้อมูลที่จำเป็นต้องใช้ในการอนุญาต วิธีการพิจารณาในการออกใบอนุญาตระยะเวลาการพิจารณาอนุญาตและขอบเขตการอนุญาตให้ใช้คลื่นความถี่ดังกล่าวรวมทั้งเงื่อนไขอื่นที่จำเป็นสำหรับการใช้คลื่นความถี่เพื่อการให้บริการโทรทัศน์ในระบบดิจิตอลอาศัยอำนาจตามความในมาตรา ๒๗ (๔) (๖) และ (๒๔) มาตรา ๓๗ และมาตรา ๔๑ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖ มาตรา๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมาตรา ๗ และมาตรา ๑๖ แห่งพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๕ มาตรา ๓๖ มาตรา ๔๑ มาตรา ๔๓มาตรา ๔๕ มาตรา ๔๖ และมาตรา ๔๗ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติจึงกำหนดหลักเกณฑ์และวิธีการอนุญาตให้ใช้คลื่นความถี่สำหรับการให้บริการโทรทัศน์ในระบบดิจิตอลดังนี้ข้อ ๑ ประกาศนี้เรียกว่า ประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่อง หลักเกณฑ์และวิธีการอนุญาตให้ใช้คลื่นความถี่สำหรับการให้บริการโทรทัศน์ในระบบดิจิตอลพ.ศ. ๒๕๕๖ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาประกาศระเบียบ ข้อบังคับ และคำสั่งอื่นใดในส่วนที่มีกำหนดไว้แล้วในประกาศนี้ หรือซึ่งขัดหรือแย้งกับประกาศนี้ให้ใช้ประกาศนี้แทนข้อ ๔ ในประกาศนี้แผนความถี่วิทยุ หมายความว่าแผนความถี่วิทยุตามกฎหมายว่าด้วยองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคมบริการโทรทัศน์ในระบบดิจิตอล หมายความว่าการให้บริการโทรทัศน์ภาคพื้นดินในระบบดิจิตอลผู้ขอรับใบอนุญาต หมายความว่าผู้ยื่นคำขอรับใบอนุญาตให้ใช้คลื่นความถี่สำหรับการให้บริการโทรทัศน์ในระบบดิจิตอลตามประกาศนี้ผู้รับใบอนุญาต หมายความว่าผู้ได้รับใบอนุญาตให้ใช้คลื่นความถี่สำหรับการให้บริการโทรทัศน์ในระบบดิจิตอลจากคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเพื่อประกอบกิจการตามขอบเขตที่ได้รับอนุญาตคณะกรรมการ หมายความว่าคณะกรรมการกิจการกระจายเสียงและกิจการโทรทัศน์สำนักงาน กสทช. หมายความว่าสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติพนักงานเจ้าหน้าที่ หมายความว่าผู้ซึ่งคณะกรรมการแต่งตั้งให้ปฏิบัติการตามประกาศนี้ข้อ ๕ คลื่นความถี่ที่คณะกรรมการจะอนุญาตให้ใช้ตามประกาศฉบับนี้ให้เป็นไปตามแผนความถี่วิทยุสำหรับกิจการโทรทัศน์ภาคพื้นดินในระบบดิจิตอลหมวด ๑หลักเกณฑ์และวิธีการขอรับใบอนุญาต ส่วนที่ ๑การขอรับใบอนุญาต ข้อ ๖ ผู้ขอรับใบอนุญาตจะต้องมีคุณสมบัติและไม่มีลักษณะต้องห้ามตามประเภทการให้บริการที่กำหนดในประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ ว่าด้วยหลักเกณฑ์และวิธีการอนุญาตการให้บริการกระจายเสียงหรือโทรทัศน์ข้อ ๗ ผู้ขอรับใบอนุญาตที่ประสงค์จะขอใช้คลื่นความถี่ตามประกาศนี้ให้ยื่นคำขอใช้คลื่นความถี่ต่อคณะกรรมการโดยให้ใช้แบบคำขอรับใบอนุญาตประกอบกิจการกระจายเสียงหรือโทรทัศน์สำหรับให้บริการกระจายเสียงหรือโทรทัศน์สำหรับกิจการที่ใช้คลื่นความถี่ ส่วนที่ ๑ตามที่กำหนดแนบท้ายประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติว่าด้วยหลักเกณฑ์และวิธีการอนุญาตการให้บริการกระจายเสียงหรือโทรทัศน์ โดยอนุโลมและต้องมีรายละเอียด ข้อมูล เอกสารหลักฐานเพิ่มเติมที่สะท้อนถึงวัตถุประสงค์ของการใช้คลื่นความถี่เพื่อให้บริการในแต่ละประเภทบริการรวมถึงการใช้คลื่นความถี่เพื่อประโยชน์สาธารณะด้วยและข้อมูลอื่นใดตามที่คณะกรรมการกำหนดภายในระยะเวลาที่กำหนดข้อ ๘ ผู้ขอรับใบอนุญาตต้องชำระค่าธรรมเนียมพิจารณาคำขอตามตารางแนบท้ายภาคผนวกญ ของประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ ว่าด้วยหลักเกณฑ์และวิธีการอนุญาตการให้บริการกระจายเสียงหรือโทรทัศน์ให้แล้วเสร็จภายในวันที่ยื่นคำขอหรือตามที่คณะกรรมการประกาศกำหนดการชำระค่าธรรมเนียมพิจารณาคำขอตามวรรคหนึ่งให้ถือเป็นการชำระค่าธรรมเนียมพิจารณาคำขอตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ ว่าด้วยหลักเกณฑ์และวิธีการอนุญาตการให้บริการกระจายเสียงหรือโทรทัศน์แล้วในกรณีที่คณะกรรมการเห็นสมควรเปลี่ยนแปลงหลักเกณฑ์และวิธีการขอรับอนุญาตให้ใช้คลื่นความถี่ เพื่อประโยชน์ในการกำกับดูแลหรือประโยชน์สาธารณะอื่นใดคณะกรรมการอาจเปลี่ยนแปลงหลักเกณฑ์และวิธีการขอรับใบอนุญาตก็ได้โดยจะประกาศให้ทราบล่วงหน้าข้อ ๙ เมื่อพนักงานเจ้าหน้าที่ได้รับแบบคำขอและเอกสารหลักฐานตามข้อ๗ พร้อมเอกสารหลักฐานประกอบคำขอแล้วให้ตรวจสอบความถูกต้องครบถ้วนของแบบคำขอและเอกสารหลักฐานประกอบคำขอภายในสิบห้าวันทำการนับแต่วันที่ได้รับคำขอทั้งนี้อาจขยายระยะเวลาได้ไม่เกินเจ็ดวันทำการหากปรากฏว่าแบบคำขอหรือเอกสารหลักฐานที่จำเป็นต้องใช้ประกอบการพิจารณาไม่ถูกต้องหรือไม่ครบถ้วน หรือไม่เพียงพอพนักงานเจ้าหน้าที่หรือผู้ที่ได้รับมอบหมายจากคณะกรรมการจะแจ้งให้ผู้ขอรับใบอนุญาตดำเนินการแก้ไขแบบคำขอหรือจัดส่งเอกสารหลักฐานที่จำเป็นเพิ่มเติมภายในระยะเวลาสิบห้าวันทำการและจะยังไม่พิจารณานำเสนอคณะกรรมการจนกว่าจะได้แก้ไขแบบคำขอหรือได้รับเอกสารหลักฐานที่จำเป็นเพียงพอต่อการพิจารณาเมื่อปฏิบัติถูกต้องตามวรรคหนึ่ง หรือวรรคสองแล้วพนักงานเจ้าหน้าที่หรือผู้ที่คณะกรรมการมอบหมายจะพิจารณากลั่นกรองเพื่อจัดทำรายงานการวิเคราะห์ความเหมาะสมของการใช้คลื่นความถี่ให้คณะกรรมการพิจารณาภายในหกสิบวันทำการทั้งนี้อาจยื่นขอขยายระยะเวลาต่อคณะกรรมการเป็นการล่วงหน้าก่อนครบกำหนดระยะเวลาการขยายระยะเวลาให้กระทำได้ไม่เกินสามสิบวันทำการและขอขยายได้ไม่เกินสองครั้งข้อ ๑๐ การพิจารณาอนุญาตให้ใช้คลื่นความถี่สำหรับการให้บริการโทรทัศน์ในระบบดิจิตอลประเภทบริการสาธารณะและประเภทบริการชุมชนให้คณะกรรมการพิจารณาจากข้อมูลและเอกสารหลักฐานประกอบการยื่นคำขอโดยต้องคำนึงถึงภารกิจและวัตถุประสงค์ของการประกอบกิจการตามมาตรา ๑๗แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ข้อ ๑๑ การอนุญาตให้ใช้คลื่นความถี่สำหรับการให้บริการโทรทัศน์ในระบบดิจิตอลประเภทบริการทางธุรกิจให้คณะกรรมการพิจารณาอนุญาตโดยใช้วิธีการคัดเลือกโดยวิธีประมูลคลื่นความถี่ตามหลักเกณฑ์วิธีการ และเงื่อนไขที่คณะกรรมการประกาศกำหนดส่วนที่ ๒เงื่อนไขก่อนการเป็นผู้รับใบอนุญาต ข้อ ๑๒ ผู้ขอรับใบอนุญาตที่คณะกรรมการพิจารณาว่าจะได้รับสิทธิให้เป็นผู้รับใบอนุญาตหรือผู้ชนะการประมูลที่จะได้รับสิทธิให้เป็นผู้รับใบอนุญาตมีหน้าที่ต้องปฏิบัติตามเงื่อนไขดังต่อไปนี้ให้ครบถ้วนก่อน จึงจะได้รับใบอนุญาต(๑) ดำเนินการขอใช้บริการโครงข่ายโทรทัศน์กับผู้รับใบอนุญาตให้บริการโครงข่ายโทรทัศน์ประเภทที่ใช้คลื่นความถี่ภาคพื้นดินในระบบดิจิตอลให้แล้วเสร็จภายในสามสิบวันนับแต่วันที่คณะกรรมการมีมติให้ได้รับสิทธิให้เป็นผู้รับใบอนุญาตหรือเป็นผู้ชนะการประมูลที่จะได้รับสิทธิให้เป็นผู้รับใบอนุญาต(๒) ดำเนินการตามประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติว่าด้วยหลักเกณฑ์และวิธีการอนุญาตการให้บริการกระจายเสียงหรือโทรทัศน์ภายในสิบห้าวันนับแต่ระยะเวลาตาม (๑) สิ้นสุดลงในกรณีที่ผู้ขอรับใบอนุญาตที่คณะกรรมการพิจารณาว่าจะได้รับสิทธิให้เป็นผู้รับใบอนุญาตหรือผู้ชนะการประมูลที่จะได้รับสิทธิให้เป็นผู้รับใบอนุญาตไม่ดำเนินการภายในระยะเวลาที่กำหนดในวรรคหนึ่ง ให้ถือว่าสละสิทธิการขอรับใบอนุญาตและไม่อาจเรียกคืนค่าธรรมเนียมต่าง ๆ ที่เกิดจากการขอรับใบอนุญาตตามประกาศนี้ข้อ ๑๓ ผู้ขอรับใบอนุญาตที่คณะกรรมการพิจารณาว่าจะได้รับสิทธิให้เป็นผู้รับใบอนุญาตหรือผู้ชนะการประมูลที่จะได้รับสิทธิให้เป็นผู้รับใบอนุญาตซึ่งได้ดำเนินการตามเงื่อนไขในข้อ ๑๒ และผ่านการพิจารณาของคณะกรรมการแล้วให้คณะกรรมการออกใบอนุญาตให้ใช้คลื่นความถี่สำหรับการให้บริการโทรทัศน์ในระบบดิจิตอลตามประเภทการให้บริการที่คณะกรรมการกำหนดผู้รับใบอนุญาตตามวรรคหนึ่งมีสิทธิใช้คลื่นความถี่ตามแผนความถี่วิทยุสำหรับกิจการโทรทัศน์ภาคพื้นดินในระบบดิจิตอลร่วมกับผู้รับใบอนุญาตรายอื่นการใช้งานคลื่นความถี่ตามวรรคสองให้เป็นไปตามเงื่อนไขที่คณะกรรมการกำหนดเมื่อได้รับใบอนุญาตให้ใช้คลื่นความถี่จากคณะกรรมการแล้วให้ถือว่าได้รับอนุญาตให้ประกอบกิจการกระจายเสียงหรือกิจการโทรทัศน์ตามกฎหมายว่าด้วยการประกอบกิจการกระจายเสียงและกิจการโทรทัศน์ด้วยหมวด ๒สิทธิและหน้าที่ของผู้รับใบอนุญาต ข้อ ๑๔ ขอบเขตและเงื่อนไขการอนุญาต(๑)ผู้รับใบอนุญาตต้องมีคุณสมบัติครบถ้วนตามประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติว่าด้วยหลักเกณฑ์และวิธีการอนุญาตการให้บริการกระจายเสียงหรือโทรทัศน์ตลอดระยะเวลาที่ได้รับใบอนุญาต(๒) ผู้รับใบอนุญาตต้องปฏิบัติตามขอบเขตและเงื่อนไขการอนุญาตที่กำหนดไว้ในประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติว่าด้วยหลักเกณฑ์และวิธีการอนุญาตการให้บริการกระจายเสียงหรือโทรทัศน์(๓) ใบอนุญาตให้ใช้คลื่นความถี่สำหรับการให้บริการโทรทัศน์ในระบบดิจิตอลเป็นสิทธิเฉพาะตัวของผู้ได้รับใบอนุญาตจะโอนสิทธิแก่กันมิได้ผู้รับใบอนุญาตต้องใช้คลื่นความถี่สำหรับการให้บริการโทรทัศน์ในระบบดิจิตอลด้วยตนเองจะมอบการบริหารจัดการทั้งหมดหรือบางส่วนหรือยินยอมให้บุคคลอื่นเป็นผู้มีอำนาจประกอบกิจการแทนมิได้หรือจะโอนสิทธิในใบอนุญาตไม่ว่าทั้งหมดหรือบางส่วนให้กับบุคคลอื่นอันทำให้มีผลกระทบต่อการประกอบกิจการตามที่ได้รับใบอนุญาตไม่ได้แต่อาจแบ่งเวลาให้ผู้อื่นเช่าเวลาดำเนินรายการบางช่วงเวลาได้ตามหลักเกณฑ์ที่คณะกรรมการประกาศกำหนด(๔) กรณีที่ผู้รับใบอนุญาตประสงค์จะเปลี่ยนแปลงไปใช้โครงข่ายโทรทัศน์อื่นในระบบดิจิตอลจะต้องได้รับความเห็นชอบจากคณะกรรมการให้เปลี่ยนแปลงการใช้งานคลื่นความถี่ก่อนดำเนินการล่วงหน้าไม่น้อยกว่าหนึ่งร้อยแปดสิบวัน(๕)ผู้รับใบอนุญาตต้องชำระค่าธรรมเนียมใบอนุญาตให้ใช้คลื่นความถี่รายปีตามอัตราและวิธีการที่คณะกรรมการกำหนดกรณีที่ไม่ชำระหรือชำระเกินกำหนดเวลาผู้รับใบอนุญาตจะต้องชำระค่าธรรมเนียมเพิ่มตามอัตราที่คณะกรรมการกำหนดหากไม่ดำเนินการให้แล้วเสร็จภายในระยะเวลาสิบห้าวันทำการนับแต่วันครบกำหนดชำระค่าธรรมเนียมให้ถือว่าใบอนุญาตนั้นสิ้นผลนับถัดจากวันครบกำหนดการชำระค่าธรรมเนียมใบอนุญาตให้ใช้คลื่นความถี่โดยจะต้องปฏิบัติตามเงื่อนไขที่คณะกรรมการกำหนดก่อนเลิกประกอบกิจการ(๖)ผู้รับใบอนุญาตต้องปฏิบัติตามเงื่อนไขที่คณะกรรมการกำหนดไว้ในใบอนุญาตโดยเคร่งครัดข้อ ๑๕ ใบอนุญาตให้ใช้คลื่นความถี่สำหรับการให้บริการโทรทัศน์ในระบบดิจิตอลให้มีอายุตามที่คณะกรรมการกำหนด แต่ไม่เกินสิบห้าปีข้อ ๑๖ ในกรณีที่ใบอนุญาตสิ้นอายุหากผู้รับใบอนุญาตดังกล่าวมีความประสงค์จะขอใช้คลื่นความถี่เพื่อการให้บริการโทรทัศน์ในระบบดิจิตอลใหม่ให้ยื่นคำขอรับใบอนุญาตต่อคณะกรรมการตามหลักเกณฑ์และวิธีการที่กำหนดในประกาศฉบับนี้ข้อ ๑๗ การสิ้นสุดการอนุญาตนอกจากครบกำหนดระยะเวลาตามข้อ ๑๕ แล้วใบอนุญาตให้ใช้คลื่นความถี่อาจสิ้นผลตามเหตุแห่งการสิ้นสุดการอนุญาตตามที่กำหนดในประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ ว่าด้วยหลักเกณฑ์และวิธีการอนุญาตการให้บริการกระจายเสียงหรือโทรทัศน์หมวด ๓การกำกับดูแลการใช้งานคลื่นความถี่ ข้อ ๑๘ ในกรณีที่ปรากฏแก่พนักงานเจ้าหน้าที่ว่าผู้รับใบอนุญาตฝ่าฝืนหรือไม่ปฏิบัติตามเงื่อนไขในการอนุญาตตามประกาศนี้หรือหลักเกณฑ์ที่คณะกรรมการกำหนดให้พนักงานเจ้าหน้าที่มีอำนาจตักเตือนเป็นลายลักษณ์อักษรหรือสั่งให้ผู้รับใบอนุญาตระงับการกระทำที่ฝ่าฝืน หรือแก้ไขปรับปรุงหรือปฏิบัติให้ถูกต้องหรือเหมาะสมภายในระยะเวลาที่กำหนดก็ได้ซึ่งให้รวมถึงการมีอำนาจสั่งให้ชี้แจงหรือส่งเอกสารหรือพยานหลักฐานเพื่อประกอบการพิจารณาด้วยข้อ ๑๙ ในกรณีที่ผู้รับใบอนุญาตซึ่งได้รับคำสั่งจากพนักงานเจ้าหน้าที่ตามข้อ๑๘ ไม่พอใจในคำสั่งดังกล่าวให้มีสิทธิอุทธรณ์ต่อคณะกรรมการได้ภายในสิบห้าวันนับแต่วันที่ได้รับแจ้งคำสั่งดังกล่าวคำวินิจฉัยของคณะกรรมการให้เป็นที่สุดในกรณีที่ผู้รับใบอนุญาตยังเพิกเฉยไม่ปฏิบัติให้ถูกต้องหรือกรณีที่มีความเสียหายร้ายแรงต่อประโยชน์สาธารณะให้คณะกรรมการมีอำนาจพักใช้หรือเพิกถอนใบอนุญาตได้ ทั้งนี้การพักใช้ใบอนุญาตให้กระทำได้ครั้งละไม่เกินหนึ่งเดือนการดำเนินการตามวรรคสองให้นำกฎหมายว่าด้วยวิธีปฏิบัติราชการทางปกครองมาใช้บังคับโดยอนุโลมในกรณีที่ถูกพักใช้หรือเพิกถอนใบอนุญาตตามวรรคสองให้ถือว่าถูกพักใช้หรือเพิกถอนใบอนุญาตประกอบกิจการโทรทัศน์ในระบบดิจิตอลด้วยข้อ ๒๐ ผู้รับใบอนุญาตมีหน้าที่ในการจัดให้มีมาตรการเยียวยาผลกระทบที่เกิดต่อผู้ใช้บริการภายหลังการสิ้นสุดการอนุญาตให้ใช้คลื่นความถี่ตามประกาศนี้และให้รวมถึงกรณีที่มีการพักใช้ใบอนุญาตตามข้อ ๑๙ ด้วยประกาศณ วันที่ ๒๙ มกราคม พ.ศ. ๒๕๕๖พันเอกนที ศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติปริยานุช/ผู้จัดทำ๔ มีนาคม ๒๕๕๖อุษมล/ผู้ตรวจ๕ มีนาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๒๖ ง/หน้า ๑๔/๒๖ กุมภาพันธ์ ๒๕๕๖